Keđgirástágâš

Keđgirástágâš (Oenanthe oenanthe) lii livkkárij hiäimun kullee varbuslodde.

 Stuárudâh já tobdomeerhah 
Keđgirástágâs lii 14–16 cm kukke já tiäddá 19–29 g. Orráás uáivičokke já selgi láá ránáseh, čuudâ já radde láá kuovgisfiskâdeh já čuávji lii vielgâd. Nierâin lii čapis säärgis já vielgis pottâš keeči lii čappâd. Niŋálâs lii kuovgâdub ko ores, ton selgipeeli já nierah láá ruškâdeh. Luontoportti.fi Čujottum 12.10.2021 (suomâkielân)

 Lavdâm já eellimpiirâs 
Keđgirástágâš iälá vijđes kuávluin Tave-Amerikist, Euroopist, Tave-Afrikist já Aasiast. Suomâst tot pessee ubâ enâmist, mut nääli lii stuárráámus eennâm taveoosijn. Pessimsajeh láá táválávt ávus kuávluin, tego piälduin, kiäđgáás ridoin, suáluikuávlu láásáin teikkâ čuopâttâhjolgâdâsâin. Suomen lintuatlas Čujottum 12.10.2021 (suomâkielân) Säämist keđgirástágâš lii eromâšávt tuodârjolgâdâsâi lodde. Suomâ pessimnääli lii áárvu mield 50 0000–100 000 paarrâd. Keđgirástágâš värree tálvástâllâđ Afrikân porge-čohčâmáánust já máccá Suomân cuáŋui-vyesimáánust.

 Lasanem 
Keđgirástágâš mannee vyesimáánust 3–8 manneed. Niŋálâs láálá moonijd 11–16 peivid. Uđâgááh vyelgih piervâlist 14–16 peeivi ahasâžžân.

 Raavâd 
Keđgirástágâš porá čielgitävtittes elleid.

Fáádást eres soojijn

 Käldeeh  

Luokka:Livkkáreh